google/wiki40b huggingface dataset:
Třísov

Oppidum

V blízkosti obce sa nachádzalo keltské hradisko - Oppidum Třísov.
Údolí Vošmendy

Ochrana

Predmetom ochrany je krasové územie s jaskyňami, ponormi a vývermi podzemných vôd, s krasovými prepadmi, paleontologickými nálezmi (drobné cicavce z mladšieho holocénu), lúčne a lesné spoločenstvá.
Vojtech Klimkovič

Život a dielo

Prvý maliar z rodiny bol jeho dedko Florián Klimkovič. Vojtech Klimkovič bol azda najvýznamnejším výtvarným umelcom svojej rodiny. Jeho otec Ignác Klimkovič (1800 – 1852) bol slovenský maliar a sochár. Vojtechovi bratia František (1826 – 1890) a Florián (1831 – 1907) boli aj umelcami a zaslúžili sa o založenie Hornouhorského múzejného spolku. Z toho vzniklo múzeum v Košiciach (dnes Východoslovenské múzeum) a najprv Vojtech, neskôr jeho brat Gabriel (1833 – 1891) stáli na čele múzea.
Vojtech pomáhal najprv staršiemu bratovi Floriánovi a otcovi pri maľovaní oltárnych obrazov. V začiatkoch tvorby prekonal dobový romanticko-idealizujúci výtvarný názor a priklonil sa k tematike všedného života. V ďalšom vývoji však smeroval k nadnesenej romantike. Venoval sa i sakrálnej maľbe a náučnej ilustrácii. Jeho oltárne obrazy nájdeme v kostoloch v Držkovciach, Toryse, Košických Hámroch, Kokošovciach, Smolníku a v ďalších východoslovenských dedinách. Už v mladom veku sa prejavil ako zdatný portrétista a tieto svoje vlohy si doplnil vzdelaním na Viedenskej akadémií v roku 1855 a neskôr. Vrátil sa do rodných Košíc, kde bol učitelem a kde pod jeho vedením študovali Ľudovít Čordák a Július Bencúr. V roku 1872 spolu s bratmi založil Hornouhorský mestský spolok, z ktorého sa zrodilo múzeum. Vojtech Klimkovič bol v rokoch 1876 – 1885 jeho riaditeľom. Mal vyvinutý pozorovací talent a cit pre detaily života, čo sa odrazilo na jeho kresbách i maľbách. Cenné sú aj jeho litografie zachytávajúce Košice v 50. rokoch 19. storočia. Hoci ním rodinná maliarska tradícia vymrela, zachoval jej odkaz vychovaním mnohých kvalitných výtvarníkov, ktorí svojím dielom presiahli hranice Košíc. Je po ňom pomenovaná Klimkovičova ulica v Košiciach.
Saint-Georges-sur-Loire (obec)

Poloha

Obec má rozlohu 33,36 km². Najvyšší bod je položený 81 m n. m. a najnižší bod 11 m n. m.

Obyvateľstvo

Počet obyvateľov obce je 3 400 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
DNA ligáza

DNA ligáza je enzým zo skupiny ligáz, ktorý sa zúčastňuje replikácie DNA (spojovania Okazakiho fragmentov), crossing-overu a opravy DNA.

Využitie vo výskume

Izolovaných už bolo veľa DNA ligáz a dnes sú neodmysliteľnou súčasťou v oblasti génového inžinierstva. Najčastejšie používaným enzýmom z tejto skupiny je T4 DNA ligáza, ktorá bola získaná z buniek E.coli infikovaných fágom T4. Optimum má síce pri 37 °C, ale najlepšie výsledky sa dosahujú pri teplotách okolo 4 – 16 °C, kedy je obmedzený tepelný pohyb molekúl DNA. Vedci ju používajú zväčša na prepojenie tzv. kohéznych koncov.
ISO 3166-2:MR

Kódy ISO 3166-2 pre Mauritániu identifikujú 12 regiónov a hlavné mesto. Prvá časť (MR) je medzinárodný kód pre Mauritániu, druhá časť pozostáva z dvoch čísel alebo troch písmen identifikujúcich mesto alebo región.

Zoznam kódov

MR-01  Hodh ech Chargui (Néma)
MR-02  Hodh el Charbi (Aiuon el Atrouss)
MR-03  Assaba (Kiffa)
MR-04  Gorgol (Kaédi)
MR-05  Brakna (Aleg)
MR-06  Trarza (Rosso)
MR-07  Adrar (Atar)
MR-08  Dakhlet Nouadhibou (Nouadhibou)
MR-09  Tagant (Tidjikdja)
MR-10  Guidimaka (Sélibaby)
MR-11  Tiris Zemmour (Zouérate)
MR-12  Inchiri (Akjoujt)
MR-NKC Nouakchott (Nouakchott)
Viffort

Poloha obce

Viffort má rozlohu 9,83 km². Najvyšší bod je položený 224 m n. m. a najnižší bod 159 m n. m.

Obyvateľstvo

Viffort má 328 obyvateľov (2009).
Graf vývoja obyvateľstva:
Zdroje: INSEE
Jouy-le-Châtel

Poloha

Obec má rozlohu 37,68 km². Najvyšší bod je položený 161 m n. m. a najnižší bod 109 m n. m.

Obyvateľstvo

Počet obyvateľov obce je 1 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Polaris (poviedka)

Inšpirácia

Ako väčšina príbehov H. P. Lovecrafta, aj "Polaris" bol čiastočne inšpirovaný snom, čo dokazuje citát z jeho listu: "Pred niekoľkými dňami som mal zvláštny sen o zvláštnom meste - meste mnohých palácov a pozlátených kupolí, ležiacom v údolí uprostred sivých, hrôzostrašných hôr... Ako som povedal, bol som si vedomý toho mesta vizuálne. Bol som v ňom a okolo neho. Ale určite som nemal žiadnu telesnú formu."
Lovecraft si povšimol neobyčajnej podobnosti štýlu svojej poviedky so štýlom tvorby Lorda Dunsanyho, ktorého prácu ale vtedy nepoznal. Encyklopédia H. P. Lovecrafta sa domnieva, že obaja - Lovecraft aj Dunsany - boli ovplyvnení básnickou prózou Edgara Alana Poea.

Vydania

"Polaris" bol prvýkrát publikovaný v roku 1920 v decembrovom čísle amatérskeho časopisu The Philosopher. Znovu vydaný bol v roku 1926 v májovom čísle National Amateur, v roku 1934 vo februárovom čísle Fantasy Fan a v roku 1937 v decembrovom čísle Weird Tales.
Česky vyšlo v poviedkovej zbierke Volání Cthulhu a jiné horrory (1990, pravdepodobne 1. vydanie) a Hrobka (2010).
Slovensky doteraz nevyšlo (marec 2012).
Cizely

Poloha

Obec má rozlohu 7,1 km². Najvyšší bod je položený 292 m n. m. a najnižší bod 223 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
STEREO (satelity)

Opis

Základné teleso oboch sond má tvar kvádra s rozmermi 1,14×1,22×2,03 metra. Každá nesie pár dvojdielnych solárnych panelov s rozpätím 6,5 metra, ktoré im dodávajú na začiatku životnosti 637 W energie. Systémy sond riadi počítač s kapacitou 8 Gbit pre záznam nameraných údajov. Na komunikáciu používa každá z nich jednu smerovú parabolickú anténu a 4 nesmerové antény. Orientáciu sledujú sledovače Slnka, hviezd a inerciálna plošina a zabezpečujú ju silové zotrvačníky. Každá sonda je vybavená tiež 12 hydrazínovými raketovými motorčekmi na korekcie dráhy.
Saint-Julien-de-Raz

Poloha

Obec má rozlohu 10,81 km². Najvyšší bod je položený 1 891 m n. m. a najnižší bod 463 m n. m.

Obyvateľstvo

Počet obyvateľov obce je 431 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vulaines-lès-Provins

Poloha

Obec má rozlohu 10,75 km². Najvyšší bod je položený 154 m n. m. a najnižší bod 100 m n. m.

Obyvateľstvo

Počet obyvateľov obce je 63 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neolaidas z Fenea

Neolaidas (starogr. Νεολαί̈δας – Neolaidas) bol olympijský víťaz v boxe dorastencov v roku 392 pred Kr.
Neolaidas, syn Proxena z arkádskeho Fenea, zvíťazil na 97. olympijských hrách v boxe dorastencov. Box dorastencov (pygmé) zaradili do olympijského programu na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Socha olympijského víťaza Neolaida stála kedysi v olympijskej Altide. Ešte v druhom storočí ju videl cestovateľ Pausanias, ktorý uvádza, že bola umiestnená pri chráme bohyne Héry. Jej autorom bol sochársky majster Alypos zo Sikyónu.
Wizz Air

Pôsobenie na Slovensku

Spoločnosť Wizz Air začiatkom júla 2009 v súvislosti s nepriaznivou finančnou situáciou slovenskej leteckej spoločnosti SkyEurope Airlines oznámila svoj vstup na slovenský trh. Od 20. 9. 2009 otvorila svoju prvú linku z Bratislavy na hlavné rímske letisko Leonarda da Vinci v meste Fiumicino.
Podľa vyjadrení manažmentu plánovali naďalej rozvíjať svoje aktivity na Slovensku a to z popradského, košického a bratislavského letiska. Oznámených bolo až 13 nových liniek, nakoniec Wizz Air svoje plány stiahol a od 11. 1. 2010 zrušil aj svoju jedinú linku z Bratislavy.
Dňa 26. júna 2013 v tlačovej správe oznámilo Letisko Košice vstup low-cost dopravcu Wizz Air na letisko. Momentálne lieta Wizz Air z Košíc do Londýna 10-krát týždenne a to denne odlieta o 11:25 z Košíc a 3-krát týždenne (utorok, štvrtok, sobota) aj lieta aj večer buď o 17:40 alebo 18:30. Od 14.9.2014. sa frekvencia letov opäť zníži na 7-krát týždenne.
Dňa 28. júla 2014 oznámil Wizz Air vstup na ďalšie naše letisko a to Letisko Poprad-Tatry odkiaľ bude tak isto ako z Košíc lietať do Londýna, avšak iba 4-krát týždenne (utorok, štvrtok, sobota, nedeľa). Na tejto linke by mali byť prepravovaní hlavne britskí turisti cestujúci na lyžovačku, ale aj obyvatelia okolia letiska, ktorí cestujú za prácou v Británii.
V stredu 28. januára 2015 oznámil otvorenie bázy s jedným Airbusom A320 a pre veľký záujem o lety na londýnsky Luton pridal aj 2 týždenné frekvencie na letisko Orio al Serio (Bergamo) pri talianskom Miláne a rovnako aj na letisko Robina Hooda, ktoré obsluhuje oblasť pri mestách Doncaster a Sheffield na severe Anglicka. Tým Wizz Air vyhovel požiadavkám ľudí ohľadom letov do Manchesteru a Liverpoolu, ktoré sa nachádzajú približne 2 hodiny jazdy autom od letiska. Obe linky mali pôvodne lietať od polovice septembra 2015, avšak pre enormný záujem Wizz Air 23. februára 2015 oznámil, že bázu a linky otvorí už v júni 2015.
V súčasnosti (rok 2019) lieta spoločnosť Wizz Air z Bratislavy na macedónske Skopje, do hlavného mesta Bulharska - Sofie, do  Spojeného Kráľovstva (Londýn-Luton) a na Ukrajinu do Kyjeva a Ľvova.

Finančné problémy

Za rušením liniek nielen zo Slovenska, ale aj z iných európskych destinácií môžu byť pomerne veľké finančné problémy spoločnosti. Manažment dlhé roky vyhlasoval, že Wizz Air je v zisku a využíval to ako jeden z prioritných argumentov proti iným spoločnostiam, ktoré sa dostali do straty (napr. SkyEurope Airlines). Koncom roku 2009 však unikli finančné výsledky spoločnosti, ktoré dokazujú to, že spoločnosť o svojej finančnej situácii klamala. Podobne ako už skrachované SkyEurope Airlines, ani raz od svojho vzniku nebola v zisku. Niektorí analytici preto nedávajú Wizz Airu veľké šance na úspech, iní dokonca predpokladajú, že Wizz Air bude v blízkom čase ďalšia európska spoločnosť, ktorá skolabuje.
Fayet-Ronaye

Poloha

Obec má rozlohu 20,25 km². Najvyšší bod je položený 1 145 m n. m. a najnižší bod 823 m n. m.

Obyvateľstvo

Počet obyvateľov obce je 100 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fokida (krajská jednotka)

Fokida alebo Fókis (po novogrécky Fokida; po starogrécky Fókis) je krajská jednotka v Grécku. Leží pri Korintskom zálive. Nachádzala sa tu známa delfská veštiareň.
Inteligentný dizajn

Definícia ID podľa zástancov tejto teórie

Podľa  inteligentný dizajn je úmyselný výber konaný s plným vedomím inteligentným činiteľom alebo osobou s cieľom spôsobiť konkrétny výsledok alebo cieľ.
Sigmund Jähn

Životopis

Jähn vyrastal v Krušných horách, neďaleko českých hraníc. Po ukončení základnej školy nastúpil ihneď do práce v tlačiarni okresného mesta Klingenthal ako typograf. Keď mal 18 rokov, dostal ponuku stať sa letcom. Ponuku prijal a absolvoval pilotnú školu neďaleko Drážďan. Od roku 1958 bol stíhacím pilotom. Absolvoval dôstojnícku Vysokú školu vojenského letectva a stal sa podporučíkom. Vo svojich 26 rokoch bol náčelníkom pluku a ako perspektívny mladík bol zaradený do štvorročného štúdia na Vysokej vojenskej akadémii J. Gagarina v Sovietskom zväze. Roku 1970 sa vrátil do NDR a pokračoval v lietaní. Potom získal prvé vysoké vyznamenanie Zaslúžilý vojenský letec NDR. V roku 1976 sa ocitol vo výbere budúcich kozmonautov programu Interkozmos a o dva roky neskôr bol členom tretej posádky tohto programu. Na lodi Sojuz 31 odštartoval z Bajkonuru spoločne s veliteľom, sovietskym kozmonautom plukovníkom Valerijom Fiodorovičom Bykovským v lete roku 1978. Cieľom bola orbitálna stanica Saľut 6, kde už bola napojená predchádzajúca loď Sojuz 29. Na palube sa stretli so stálou posádkou, kozmonautami Kovaľonokom a Ivančenkovom. Celá štvorica plnila plánované úlohy. Po týždni práce Jähn s Bykovským pristáli na Zemi v lodi Sojuz 29. V júni 2006 bol na stretnutí kozmonautov v kúpeľoch Bohdaneč.
Kanec

Kanec (nárečovo: kan) je samec akéhokoľvek druhu diviaka (tzn. akéhokoľvek druhu čeľade diviakovité okrem babirusy). Pohlavne nedospelý kanec sa nazýva kanček. Plemenný kanec je kanec vybraný a používaný na plemenitbu. Vykastrovaný (kŕmny) kanec je brav.
SLOVAKTUAL

Dejiny

Spoločnosť založil v roku 1990 Marián Krč a spočiatku sa venovala len montáži plastových okien dovážaných zo zahraničia.
Rozvíjajúci sa postsocialistický trh a rastúci dopyt po plastových oknách viedol v roku 1993 k spusteniu vlastnej výroby v Nitrianskom Pravne. V roku 2003 sa spoločnosť presťahovala do Pravenca. Tu bola vybudovaná prvá hala na výrobu štandardných bielych okien. Postupne v roku 2006 pribudli nová hala a sklad a roku 2007 ďalšia výrobná hala.
V roku 2008 sa stal Slovaktual súčasťou švajčiarskej skupiny AFG Arbonia-Forster-Holding (od roku 2016 Arbonia AG). V rokoch 2011 až 2017 boli postavené sprevádzkované ďalšie tri výrobný haly. Do roku 2018 tak firma v Pravenci postupne vybudovala 6 výrobných hál v areáli o rozlohe viac ako 45 hektárov a zamestnáva viac ako 600 zamestnancov. Priemerná produkcia celého závodu je na úrovni 1300 - 1500 okien a dverí denne. V roku 2017 dosiahla firma tržby 75 miliónov eur.
Voľby do Európskeho parlamentu

Deň volieb

Na základe volieb z roku 2004 zastupuje Slovensko v Európskom parlamente 14 poslancov. V júnových voľbách si občania Slovenska zvolia 13 zástupcov. Vo väčšine krajín (Belgicko, Bulharsko, Dánsko, Estónsko, Fínsko, Francúzsko, Nemecko, Grécko, Maďarsko, Litva, Luxembursko, Poľsko, Portugalsko, Rakúsko, Rumunsko, Slovinsko, Španielsko, Švédsko) voľby prebehnú v nedeľu 7. júna. O deň skôr budú voliť občania v Lotyšsku, na Cypre, Malte a Slovensku. V Holandsku a Veľkej Británii prebehne hlasovanie vo štvrtok 4. júna a v Írsku zas 5. júna. Niektoré krajiny majú dva volebné dni. V Česku je to 5. a 6. jún a v Taliansku 6. a 7. jún.

Výsledky volieb

Výsledky volieb budú vyhlásené v nedeľu 7. júna po uzavretí poslednej volebnej miestnosti o 22:00. Novozvolený Európsky parlament zasadne 14. júla.
Aristón (víťaz na OH v r. 448 pred Kr.)

Aristón (starogr. Ἀρίστων – Aristón) bol olympijský víťaz v boxe dorastencov v roku 448 pred Kr.
Meno Aristóna, víťaza 83. olympijských hier v roku 448 pred Kr., je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Aristón je na tomto značne poškodenom papyruse uvedený v tridsiatom deviatom riadku vpravo. Názov jeho domovskej krajiny na papyruse chýba (Ἀρίστων... – Aristón z...).
Aristón, olympionik z roku 448 pred Kr., podľa talianskeho historika Luigiho Morettiho zvíťazil v boxe medzi dorastencami (v tom roku zvíťazil v boxe medzi mužmi Akousilaos z Rodu), preto nemôže byť totožný z Aristónom z predchádzajúcich hier, ktorého niektoré zdroje uvádzajú ako víťaza v boxe medzi mužmi. Mohol to byť pravdepodobne jeho menovec alebo syn.
Box dorastencov (pygmé paidón) zaradili do programu olympijských hier v roku 616 pred Kr. a prvým víťazom tejto disciplíny bol Filótas zo Sybaridy.
Mikuláš Kováč

Životopis

Narodil sa v učiteľskej rodine a vzdelanie získaval v Leviciach, Banskej Bystrici(1948 – 1953), kde študoval na Vyššej priemyselnej škole strojníckej a v Bratislave, kde v rokoch 1954-55 študoval na Vysokej škole pedagogickej, no zo zdravotných dôvodov štúdium nedokončil. V roku 1953 pracoval ako konštruktér podniku Bučina vo Zvolene, od 1956 sa trvale usadil v Banskej Bystrici. V rokoch 1956-58 bol školským referentom, v rokoch 1958 – 1962 pracoval ako metodik v Dome osvety v Banskej Bystrici. V roku 1962 začal pracovať ako dramaturg banskobystrického bábkového divadla, 1961 – 1963 režisér štúdia Čs. rozhlasu, od roku 1967 bol redaktorom denníka Smer a od roku 1969 bol redaktorom Československého rozhlasu v Banskej Bystrici. V rokoch 1974 – 1980 pracoval v Osvetovom stredisku ako metodik, od roku 1980 bol na invalidnom dôchodku.
Je po ňom od roku 1999 pomenovaná Verejná knižnica Mikuláša Kováča v Banskej Bystrici.

Tvorba

Významný predstaviteľ súčasnej modernej slovenskej poézie tzv. strednej generácie. Jeho prvé diela vznikli na základe potreby vyjadriť svoje spomienky na detstvo, sociálne problémy, vojnové obrazy, spomienky na fašizmus, ale tematický okruh rozšíril aj o motívy rodného kraja, dediny a mesta Banská Bystrica, zároveň v jeho poézii predovšetkým dominoval súcit s malým obyčajným človekom, ktorý znáša ťarchy a údery histórie. Jeho básne boli tak silné, že už v roku 1960 debutoval zbierkou básní Zem pod nohami. Tematicky sa v nej vracal k 2. svetovej vojne, utrpeniu detí, ľudí v koncentračných táboroch a pod. Vo svojich ďalších dielach sa vracia k pôvodným témam, ale taktiež sa venuje i súčasnému životu.
Okrem poézie sa venoval aj tvorbe literatúry pre deti a mládež a dramatickej spisbe. Pre dospelých napísal úspešné rozhlasové hry so zameraním na riešenie morálnych problémov súčasného človeka, participoval na tvorbe scenára filmu Juraja Jakubiska Postav dom, zasaď strom (1979). Zostavovateľ reprezentatívneho výberu z lyrickej poézie J. Jesenského Slnečné víno (1985). Sporadicky sa venoval aj prekladateľskej činnosti a publicistike. Jeho dielo bolo preložené do viacerých jazykov.
Matej z Arrasu

Biografia

O jeho živote nie je veľa známe. Pôsobil pôvodne pri pápežskom dvore v Avignone. Tam sa s ním zoznámil mladý cisár Karol IV., ktorý ho potom požiadal o vybudovanie nového reprezentatívneho chrámu pre pražské arcibiskupstvo. Katedrálu sv. Víta, ktorej stavba začala oficiálne v roku 1341, navrhol v štýle juhofrancúzskych gotických katedrál v Rodez a Narbonne. Základy stavby založil až v roku 1344 po svojom príchode do Prahy spolu s kráľovskou družinou. V nasledujúcich ôsmich rokoch vystaval osem arkád vnútorného chóru a na ne nadväzujúce časti ochodzu vrátane kaplniek.
Na Hradčanoch založil vlastnú stavebnú hutu. Okrem iného sa pravdepodobne podieľal aj na projekčných prácach nového Kamenného mostu, Nového Města pražského, kostola Matky Božej pred Týnom a asi aj hradu Karlštejna.
Po jeho smrti v roku 1352 prevzal v roku 1356 stavebnú hutu aj rozostavané stavby mladý staviteľ Petr Parléř, ktorý pôvodné stavebné plány výrazne obmenil.
Balaruc-le-Vieux

Poloha

Obec má rozlohu 5,92 km². Najvyšší bod je položený 196 m n. m. a najnižší bod 0 m n. m.

Obyvateľstvo

Počet obyvateľov obce je 2 046 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Březí (okres Břeclav)

Dejiny

Prvá písomná zmienka o obci pochádza z roku 1310. Vznikla nemeckou kolonizáciou v polovici 13. storočia.
Mediar svetlochrbtý

Výskyt

Žije skoro v celej nepúštnej Afrike, najmä na juhu a západe kontinentu, ďalej v západnej Ázii (Arabský polostrov, Izrael, Irak, Irán, Pakistan), v strednej Ázii a v južnej Ázii (India, Nepál).

Správanie

Mediar je na svoju veľkosť veľmi silné a agresívne zviera. Boli zaznamenané aj prípady, kde napadli ľudí alebo automobily. Žije ticho, väčšinou ako samotár ale boli pozorované aj menšie skupinky (väčšinou matky s mláďatami). Predpokladá sa, že správanie jednotlivých populácií sa môže líšiť. Je to zviera s prevažne nočnou aktivitou, ale keď má hlad je možné ho vidieť aj cez deň ako hľadá niečo na jedenie. Inak cez deň odpočíva v nore alebo v inom úkryte. Jeho teritórium je veľké, vedie kočovný život. Samec sa pri výchove malých mediarov nezúčastňuje.
Saint-Louet-sur-Vire

Poloha

Obec má rozlohu 7,33 km². Najvyšší bod je položený 172 m n. m. a najnižší bod 60 m n. m.

Obyvateľstvo

Počet obyvateľov obce je 205 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nicolas-la-Chapelle (Aube)

Poloha

Obec má rozlohu 11,54 km². Najvyšší bod je položený 166 m n. m. a najnižší bod 60 m n. m.

Obyvateľstvo

Počet obyvateľov obce je 77 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Issans

Poloha

Obec má rozlohu 2,72 km². Najvyšší bod je položený 432 m n. m. a najnižší bod 330 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Petraško

Životopis

V Brezne navštevoval ľudovú a meštiansku školu, študoval na učiteľskom ústave v Turčianskych Tepliciach, 1959-1964 popri zamestnaní na FTVŠ UK v Bratislave. Učiteľ telesnej výchovy a školský inšpektor. Pracovník a podpredseda SV ČSZTV v Bratislave. Hráč výkonnostného futbalu, venoval sa i ľadovému hokeju a atletike, štartoval za Banskú Bystricu, Ružomberok, Zvolen.
Lamothe-Fénelon

Poloha

Obec má rozlohu 13,99 km². Najvyšší bod je položený 262 m n. m. a najnižší bod 109 m n. m.

Obyvateľstvo

Počet obyvateľov obce je 341 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jouy-sous-Thelle

Poloha

Obec má rozlohu 12,78 km². Najvyšší bod je položený 219 m n. m. a najnižší bod 128 m n. m.

Obyvateľstvo

Počet obyvateľov obce je 926 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tresbœuf

Poloha

Obec má rozlohu 25,33 km². Najvyšší bod je položený 113 m n. m. a najnižší bod 25 m n. m.

Obyvateľstvo

Počet obyvateľov obce je 1 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Virtuálna architektúra

Sociálna interaktivita

Architektúra vypovedá a vzťahuje sa k dobe, v ktorej vzniká, preto môže byť virtuálna architektúra považovaná za dôsledok informačného, komunikačného a globalizačného boomu, ktorý môže v extrémnom prípade vyústiť do antiurbánnej éry vyplývajúcej z virtualizácie sociálneho života. Architektúra determinuje typ sociálnych interakcií a väzieb ľudí, pre ktorých je dané prostredie vytvorené. Súčasne však platí, že sociálne interakcie a aktivity vytvárajú architektúru. Tvorcovia VA sa zaoberajú práve skúmaním a interpretáciou druhej časti spomínanej definície, a to sociálnymi vplyvmi na architektúru.

Princípy tvorby virtuálnej architektúry

Tento prístup k architektúre poskytuje autorovi bezpečie virtuálnej reality – nemusí prekonávať prekážky v podobe investícií do technologických, konštrukčných a materiálových noviniek. Poskytuje autorovi priestor pre vlastnú interpretáciu prostredia a vzorcov ľudského správania a potrieb, odráža autorove myslenie a jeho predstavy o využívaní priestoru. Možnosť overenia si virtuálneho konceptu je však obmedzená na virtuálny prevádzkový model, čím sa stráca reálna konfrontácia architektonického prostredia a jeho užívateľa.

Znaky

Charakteristickými znakmi sú interaktivita, flexibilita, variabilita, subjektívnosť a čiastočný odklon architektúry od jej zaužívanej sociálnej a kultúrnej role, čo pri nevhodnej interpretácii môže doviesť k až populistickému gýču či bezobsažnej avantgarde.
Allauch

Poloha

Obec má rozlohu 50,3 km². Najvyšší bod je položený 721 m n. m. a najnižší bod 116 m n. m.

Obyvateľstvo

Počet obyvateľov obce je 18646 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Camembert (Orne)

Poloha

Obec má rozlohu 10,3 km². Najvyšší bod je položený 237 m n. m. a najnižší bod 111 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thieffrans

Poloha

Obec má rozlohu 9,36 km². Najvyšší bod je položený 353 m n. m. a najnižší bod 247 m n. m.

Obyvateľstvo

Počet obyvateľov obce je 179 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kukučínova ulica (Bratislava)

Základné informácie

Tiahne sa od rohu Trnavského mýta a Škultétyho ulice na sever. Sú na ňu kolmé ulice Hlučínska, Robotnícka, Česká, Budyšínska, Tehelná, Kutuzovova, Československých parašutistov, Janoškova a Pluhová. Ústi do nej Hálkova. Križuje Jarošovu, Riazanskú a Varšavskú. Je rovnobežná s Račianskou.
Na Kukučínovej 26 sídli Nadácia Slovenského olympijského výboru. Na Kukučínovej 38 sa nachádza ubytovacie zariadenia armády Hviezda, podľa svojho tvaru známe ako Kukurica.
Na rohu s Hálkovou sa nachádza obchodný dom Slimák.

Doprava

Zastávka MHD Kukučínova je obsluhovaná autobusovými linkami 50, 51, 98, 151 (posledné dve len v smere k zastávke OD Slimák). Na zastávke OD Slimák zastavujú rovnaké linky v oboch smeroch.